فرغانه ولایتی مطبوعات سوزچیسی دلمراد جمعه بایف, اوزبیکستان هوا یوللری اوچاغی نینگ بوگون محلی وقت بیلن ایرته لب ساعت 08:50 ده فرغانه دن استانبول گه اوچگن لیگی نی معلوم قیلدی.
سوزچی, خوددی شوو اوچاق نینگ بوگون توشدن کیین استانبولدن فرغانه گه اوچه دیگن لیگی نی ایسله تیب اوتدی.
جمعه بایف, فرغانه – استانبول پروازی نینگ هفته ده ایککی مراتبه بوله دیگن لیگی نی بیلدیردی.
سوزچی, یقینده تورک هوا یوللری نینگ هم استانبول- فرغانه- استانبول پرواز لری نینگ باشلشی نینگ کوتیلیاتگن لیگی نی معلوم قیلدی.
28 مارچ دن باشلب هفته ده بیر مرته اورگنج – استانبول – اورگنج پرواز لری نی باشلتگن اوزبیکستان هوا یوللری, 29 مارچ کونی ایسه میلادی 2017- ییل اوکتوبر آییده باشله گن بیراق 2020- ییل مارچ آییده کووید 19 پاندمی سی سببلی اوتکینچی روشده توخته تیب قویلگن سمرقند- استانبول پرواز لری نی هفته ده 3 مراتبه بوله دیگن شکلده بیر ییل آره دن کیین باشلتگن ایدی.
حاضر اوزبیکستان هوا یوللری, کونده بیر مرته تاشکینت- استانبول- تاشکینت پروازی نی عملگه آشیرماقده.
